डेविड एटनबरो द्वारा प्रस्तुत
निस्संदेह रूप से, सबसे उल्लेखनीय जानवरों में से एक जो कभी अस्तित्व में रहा है,
और निश्चित रूप से जो सबसे प्रसिद्ध जानवरों में से एक है, वह है डायनासोर।
टिरेनासॉरस रेक्स।
एक ऐसा जानवर जो हम सबकी कल्पना को पंख लगा देता है।
वह किस तरह का जानवर था?
वह दिखता कैसा था? वह रहता कैसे था?
अब, वैज्ञानिक अनुसंधान ने ऐसे सवालों का जवाब दे दिया है।
और केवल टी. रेक्स के बारे में ही नहीं,
बल्कि अन्य प्रजातियों के बारे में भी जो उसके साथ रहती थीं।
और नवीनतम इमेजिंग तकनीक की मदद से हम उन सभी का जीवंत चित्रण कर सकते हैं।
पृथ्वी ग्रह, छह करोड़ साठ लाख साल पहले।
आकाश उड़ने वाले दैत्यों से भरा हुआ है।
समुद्रों की गहराईयों में विशालकाय सरीसृप गश्त करते हैं।
और भूमि पर, तमाम प्रकार के डायनासोर,
जीवित रहने के लिए संघर्ष कर रहे हैं।
अब हम उस दुनिया के बारे में बहुत कुछ जानते हैं जिस पर डायनासोर राज करते थे।
यह उनकी कहानी है।
प्रीहिस्टोरिक प्लैनेट
मीठा पानी
लाखों सालों से, पृथ्वी ग्रह की ज़मीनों को
पानी आकार देता आ रहा है।
और जो नदियाँ यहाँ बहती हैं, वे अभी भी इन विशालकाय घाटियों को आकार दे रही हैं।
ऐसी जगहें उड़ने वाले सरीसृपों का घर होती हैं।
टेरासॉर्स।
उनके चमड़ी से बने पंख उँगली से लेकर टखने तक फैले होते हैं।
और वे एक दिन में हज़ारों मील की उड़ान भर सकते हैं।
हर शाम,
वे इस घाटी में भारी संख्या में आते हैं, इसके संकड़े किनारों पर बैठने के लिए।
संख्या में ही सुरक्षा है।
और वैसे भी, ज़मीन पर रहने वाले कुछ ही शिकारी यहाँ क़दम रखते हैं।
पर एक ज़रूर आता है।
एक प्रकार का डायनासोर। विलॉसिरैप्टर।
पंख उनके शरीर को गरम रखते हैं, पर वे उड़ नहीं सकते।
हालाँकि, वे बहुत फुरतीले होते हैं।
और इसमें फ़ायदा भी है।
यहाँ एक ग़लत क़दम जानलेवा साबित हो सकता है।
टेरासॉर आसानी से डर जाते हैं।
ख़तरे के पहले संकेत पर वे हवा में उड़ जाते हैं।
अगर विलॉसिरैप्टर को भोजन करना है, तो उसे उन्हें पता चलने दिए बिना हमला करना होगा।
हल्के शरीर और पंखदार बॉंहें उनकी मदद करती हैं
संभल कर नीचे आने में।
और उनकी चौड़ी पूँछ उनका संतुलन बनाए रखने में उनकी सहायता करती है।
वे टेरासॉर्स जो कॉलोनी के किनारों पर आराम कर रहे हैं,
वे सबसे आसान शिकार बनेंगे।
झरने की गर्जना पत्थरों के गिरने की आवाज़ को दबा देती है।
मादा ऊपर चली जाती है।
दो नर नीचे रहते हैं।
कुछ टेरासॉर हमला करने के लिए बहुत क़रीब आ गए हैं।
उसने एक को पकड़ लिया है, पर अब सारी कॉलोनी चौकन्नी हो गई है।
हंगामे के बीच उसका शिकार नीचे फिसल जाता है।
मादा अपनी प्रभावशाली पंखदार पूँछ का फ़ायदा उठाती है।
और, अंत में, उसे अपना भोजन मिल जाता है।
नरों को टेरासॉर का सामना करने के लिए छोड़ दिया जाता है।
मीठे पानी की शक्ति पूरे ग्रह पर अपना काम कर रही है।
वैश्विक तापमान बढ़ गया है।
भयंकर तूफ़ान और मूसलाधार बारिश हो रही है।
उत्तरी अमेरिका का ज़्यादातर हिस्सा, घने, हरे-भरे जंगल से ढका हुआ है।
यहाँ पौधों को खाने वाले कुछ सबसे विशाल जानवर रहते हैं जिनका कभी अस्तित्व था।
और वे ख़ुद, सबसे भयंकर शिकारियों का शिकार बनते हैं।
टिरेनासॉरस रेक्स।
इस बूढ़े नर ने अभी-अभी एक ट्राइसेराटॉप्स को मार गिराया।
पर ऐसा करने में, वह घायल हो गया है।
टी. रेक्स बड़े शाकाहारी जीवों का शिकार करने के लिए बने हैं…
हालांकि उनमें से कइयों ने भारी रक्षात्मक हथियार विकसित कर लिए हैं।
दशकों से हथियारबंद शिकार से संघर्ष करने के चलते उनके शरीर पर चोटों के निशान हैं।
एक लड़ाई में वह अपनी पूँछ की नोंक गँवा बैठा।
ये नई चोटें ज़्यादा गंभीर हैं।
इतनी बड़ी उम्र में, संक्रमण एक असली जोखिम है।
नदी का पानी उसके घावों को साफ करने में मदद कर सकता है।
इस बात की पूरी संभावना है कि वह बच जाएगा, किसी और दिन संघर्ष करने के लिए।
पर वह दिन उम्मीद से जल्दी आ सकता है।
एक और टी. रेक्स।
एक अजनबी।
पर इस आगंतुक से एक अलग किस्म की गंध आ रही है।
यह मादा है।
वह जवान है और छोटी है।
पर फिर भी, वह एक प्रतिद्वंद्वी भी हो सकती है।
हालांकि, वह साफ़ कर देता है कि उसे लड़ने में कोई दिलचस्पी नहीं है।
वह संभोग करना पसंद करेगा।
वह तैयार लगती है।
टिरेनासॉर का चेहरा स्पर्श के प्रति बहुत संवेदनशील होता है,
और वे नाक थपथपाते हैं।
उसका बड़ा आकार और उसकी लड़ाइयों के निशान इस बात का सबूत हैं कि वह एक विजेता है।
और वह शायद, उस मादा की नज़र में, उसे एक आकर्षक साथी बनाता है।
तो, वे साथ रहने लगते हैं।
और आने वाले हफ़्तों में, वे बार-बार संभोग करेंगे।
आख़िरकार, वह लगभग 15 अंडे देगी।
जिससे भविष्य में एक नई पीढ़ी का जन्म होगा।
मीठे पानी पर निर्भर रहने वाले आवास तेज़ी से और पूरी तरह बदल सकते हैं।
मध्य एशिया के कुछ हिस्सों में,
भारी मौसमी बारिश नदियों को तब तक भरती जाती है जब तक कि
पानी किनारों से बाहर ना बहने लगे।
आसपास के मैदानों में बाढ़ आ गई है।
और पानी के बीच से तमाम डायनासोरों में सबसे विचित्र डायनासोर गुज़रते हैं।
डायनोकाइरस।
यह टी. रेक्स से भी बड़ा होता है।
और इसके बत्तख जैसे मुँह वाले विशाल थूथन बहुत प्रभावी होते हैं,
पानी वाले पौधों को इकट्ठा करने में।
यह नर खूब दबाकर भोजन करता है,
क्योंकि लंबे सूखे मौसम के दौरान इसे बहुत कम खाने को मिला था।
पानी में उगने वाले पौधे पोषक तत्त्वों से भरपूर होते हैं।
और उसके विशाल, घुमावदार, आठ इंच लंबे पंजों की मदद से
वह सतह के नीचे की गहराई से उन्हें बाहर खींच निकालता है।
वह खुद छोटे जीवों के लिए भोजन का स्रोत है।
ख़ून चूसने वाली मक्खियाँ, जो उसके बालों में जमी रहती हैं।
वे बहुत परेशान करती हैं और दर्दनाक भी हैं।
और वैसे वह अपने विशाल पंजों से अच्छी तरह से खुजला पाता है…
पर फिर भी कुछ जगहें हमेशा ऐसी होती हैं जो पहुँच से बाहर होती हैं।
उन जगहों को खुजलाने के लिए, उसे मदद की ज़रूरत होगी।
एक मरा हुआ पेड़। ये खुजलाने में मदद कर सकता है।
यह ज़्यादा बेहतर है।
और अब वह वापस खाना खाने जा सकता है।
पर एक ऐसा भोजन जिसमें लगभग पूरी तरह गीली वनस्पति ही शामिल होती है,
उसका एक अनिवार्य परिणाम होता है।
जो एक के लिए भोजन था वह कइयों के लिए खाद बन गया।
और डायनोकाइरस जितना बड़ा दैत्य
एक साल में 20 टन के बराबर गोबर निकाल सकता है।
दक्षिण अफ्रीका।
यहां भी, वार्षिक बारिश बाढ़ लाती है।
और ज़मीन सँकरी नहरों की भूल-भुलैया में बदल जाती है
जो अनगिनत छोटे द्वीपों के बीच बहती रहती हैं।
अब यह एक दलदलीय जंगल है।
और यह अब तक के सबसे बड़े उड़ने वाले जानवरों में से एक को आकर्षित करता है
जो पृथ्वी ग्रह पर रहते रहे हैं।
एक विशालकाय टेरासॉर। क्विट्ज़लकोएटलस।
यह एक मादा है।
इसके पंख 30 फ़ीट से अधिक चौड़े हैं।
और यह यहाँ एक ख़ास वजह से आई है।
बढ़ते हुए जलस्तर के कारण बने छोटे द्वीप
वह जगहें हैं जहाँ वह अंडे देती है।
क्विट्ज़लकोएटलस निश्चित रूप से उड़ने में उस्ताद हैं।
पर वे, शायद आश्चर्यजनक रूप से, ज़मीन पर भी बहुत सक्षम हैं।
हर पंख उसकी चौथी उँगली की
एक बहुत लंबी हड्डी पर टिका होता है।
अपने पंखों को ऊपर की ओर मोड़कर,
वह चारों पैरों पर बहुत प्रभावी ढंग से चल सकती है।
वह यहाँ घोंसला बनाने आई है।
वह नम, दलदली मिट्टी पर ऐसा करती है
ताकि उसके नरम खोल वाले अंडे सूखें नहीं।
ये पहले दो तो बस शुरुआत हैं।
अगले तीन हफ़्तों तक, वह खुले घोंसले की रखवाली करेगी…
और हर कुछ दिनों में दो और अंडे देगी।
अंडे पैदा करने में बहुत मेहनत और ऊर्जा लगती है।
हर अंडा बहुत बड़ा होता है, जिसका वज़न लगभग एक किलो होता है।
कुल मिलाकर, वह लगभग एक दर्जन अंडों का एक समूह तैयार करती है।
वह उन्हें छिपाने के लिए वनस्पति से ढक देती है।
अब, उसे खाने की ज़रूरत है।
बच्चों के अंडों से बाहर आने पर, इस द्वीप पर उन्हें पालने के लिए पर्याप्त भोजन होना चाहिए।
पर यहाँ उसकी अपनी भूख को मिटाने के लिए पर्याप्त भोजन नहीं है।
उसे शिकार के लिए कहीं और जाना होगा…
और भरोसा करना होगा कि घोंसले के निर्जन स्थान पर होने के कारण उसके अजन्मे बच्चे सुरक्षित रहेंगे,
उसके घोंसले से दूर रहने के दौरान।
एक और, बहुत बूढ़ी क्विट्ज़लकोएटलस मादा।
वह भी अपने अंडे देने के लिए सुरक्षित जगह ढूंढ रही है।
और हो सकता है कि विशाल चूज़ों के दो समूहों के लिए यहाँ पर्याप्त भोजन नहीं हो।
पर उस समस्या को हल करने का एक तरीका है।
और अंडे, आख़िरकार, बहुत पौष्टिक होते हैं।
घोंसले की मालकिन वापस आ गई है।
बूढ़ी मादा को भगा दिया जाता है।
पर जवान मादा का घोंसला बर्बाद हो चुका है।
उसने जो एक दर्जन अंडे दिए थे, उनमें से केवल तीन ही बचे हैं।
उसके प्रजनन काल की सफलता अब इन तीन नाज़ुक अंडों पर टिकी हुई है।
जब तक कुछ महीनों बाद उनमें से बच्चे नहीं निकल जाते, तब तक वह उनकी डटकर सुरक्षा करेगी।
पर उसके बाद, उसके बच्चों को अपनी देखभाल खुद करनी होगी।
जैसे-जैसे नदी का पानी नीचे की ओर बहता है,
यह अरबों टन रेत और बजरी को बहा देता है और यहाँ तक कि बड़े-बड़े पत्थरों को भी हटा देता है।
महीन कण सैकड़ों मील दूर तक फैल सकते हैं,
पर नदी के चौड़ा होने पर, उसकी रफ़्तार कम हो जाती है।
और परिणामस्वरूप, वह अपना कुछ भार कम करना शुरू कर देती है।
और वे जानवर जिनके पूर्वज समुद्र में रहते थे प्रकट होने लगते हैं।
केकड़े।
कुछ जगहों पर तो, दर्जनों केकड़े प्रति वर्ग मीटर में मौजूद हो सकते हैं।
यह मशीकासॉरस है।
छह फ़ीट लंबी एक मादा।
और उसके मुँह में कई सुई जैसे नुकीले दॉंत हैं।
कई पैर वाले अजीबोग़रीब शिकार से निपटने के लिए, आपको बस इन्हीं की ज़रूरत होती है।
केकड़ों के खोल सख़्त हो सकते हैं, पर वे प्रोटीन से भरे होते हैं।
ऐसा बढ़िया मौका भला कौन छोड़ता है।
और केवल वही नहीं।
उसके तीन बच्चे हैं।
केवल चार इंच लंबे।
और बड़े केकड़ों से निपटने के लिए बिल्कुल तैयार नहीं हैं।
वे अभी भी अपनी माँ के बचे हुए भोजन पर निर्भर हैं।
पर कुछ युवाओं में शिकार की प्रवृत्ति जल्दी विकसित हो जाती है।
बहुत लालच आ रहा है।
सबसे छोटे केकड़ों को पूरा निगला जा सकता है।
दुर्भाग्य से, उनके आकार में जो कमी होती है, उसे वे गति से पूरा कर लेते हैं।
बच्चों के लिए यही बेहतर है कि वे ज़्यादा दूर न जाएं।
बीलज़ीबूफ़ो, शैतानी मेंढ़क।
अब तक के सबसे बड़े मेंढ़कों में से एक जिनका कभी अस्तित्त्व था।
उसे एक महीने तक दोबारा खाने की ज़रूरत नहीं पड़ेगी।
नदी के किनारों की ये रेत भोजन के मामले में समृद्ध हो सकती है
पर यहाँ रहने के लिए एक बड़ी कीमत चुकानी पड़ सकती है।
नदी का पानी अब समुद्र के करीब पहुँच रहा है।
इसके पानी में नमक का स्वाद आने लगा है।
ज्वार के समय,
इन नहरों की छानबीन करने के लिए आगंतुक खुले समुद्र से आते हैं।
इलैज़्मोसॉर्स।
ये वास्तविक समुद्री सरीसृप हैं।
पर कुछ खारे पानी में खोज-बीन करने के लिए नदी के मुहानों तक आते हैं।
अब, नदियों द्वारा यहां लाई गई लाखों टन गाद
आख़िरकार समुद्र में पहुँच जाती है।
नदी के पानी को समुद्र से मिलने में समय लगता है, और कुछ देर के लिए,
दोनों पानी साथ-साथ बहते हैं।
फिर भी,
मछलियों के विशाल झुंडों को इस पानी में खाने के लिए बहुत कुछ मिल जाता है।
गाद के बादल मछली को छुपा देते हैं, अगर वे कुछ दूरी पर हों तो।
पर इलैज़्मोसॉर्स अपने शिकार का पीछा करने के लिए सबसे गहरे अँधेरे पानी में
तैरने से नहीं हिचकिचाते।
मछलियॉं बच नहीं सकती हैं…
यहाँ तक कि पानी के ऊपर भी।
ये इलैज़्मोसॉर्स नदी के इन अंतिम उपहारों को इकट्ठा करते हैं,
इससे पहले कि इनके निशान प्रीहिस्टोरिक प्लैनेट के महासागरों में खो जाएँ।
प्रीहिस्टोरिक प्लैनेट में आगे,
माँ और बच्चे के बीच के बंधन को अंतिम सीमा तक परखा जाता है,
उनके जीवित रहने के संघर्ष के दौरान।
प्राचीन शत्रु एक-दूसरे से लड़ते हैं और बर्फ़ीले तूफ़ानों से भी।
और पंख वाले डायनासोर बर्फ़ीली दुनिया पर राज करते हैं।
कहानियों के पीछे के विज्ञान को खोजने के लिए,
प्रीहिस्टोरिक प्लैनेट के शो पेज पर जाएँ।
उप-शीर्षक अनुवादक: मुनीश मैन्दोला